cyanic-selkie/wikianc huggingface dataset:
เรื่องจริงช็อคโลก
บอกซ์ออฟฟิซ
เทศกาลภาพยนตร์ซันแดนซ์ประจำปี ค.ศ. 2006 ภาพยนตร์เรื่องนี้ก็ได้รับการปรบมือให้การยอมรับอย่างเต็มที่ถึงสามรอบ และยังได้จัดฉายในเทศกาลภาพยนตร์เมืองคานส์ ปี ค.ศ. 2006 รวมไปจนถึงเทศกาลภาพยนตร์นานาชาติเดอร์แบน เมื่อวันที่ 14 มิถุนายน ค.ศ. 2006 ด้วย นอกจากนี้ ภาพยนตร์ เรื่องจริงช็อคโลก ยังประสบความสำเร็จในเทศกาลภาพยนตร์นานาชาติบริสเบนด้วยเช่นกัน
ภาพยนตร์ชุดนี้ ทำรายได้รวม 24 ล้านดอลลาร์สหรัฐในอเมริกา และเกินกว่า 49 ล้านดอลลาร์สหรัฐจากทั่วโลก และเป็นภาพยนตร์สารคดีที่ทำรายได้รวมสูงสุดเป็นอันดับห้าของโลก (นับจากช่วงปี ค.ศ. 1982 ถึงปัจจุบัน)
รางวัล
ภาพยนตร์สารคดีชุดนี้ได้รับรางวัลจากทั่วโลก โดยในปีค.ศ. 2007 ได้รับรางวัลออสการ์ สาขาภาพยนตร์สารคดียอดเยี่ยม และ สาขาเพลงประกอบภาพยนตร์ยอดเยี่ยม "I Need to Wake Up" จึงถือเป็นภาพยนตร์สารคดีเรื่องแรกที่ได้รับรางวัลออสการ์ถึง 2 สาขา และยังเป็นภาพยนตร์สารคดีเรื่องแรกที่ได้รางวัลสาขาเพลงประกอบภาพยนตร์ยอดเยี่ยม
ภายหลังจากที่ได้รางวัลออสการ์ในปีค.ศ. 2007 แล้ว ทางออสการ์ ยังได้มอบรางวัลแด่ผู้กำกับ กุกเกนไฮม์ ผู้ถึงสอบถามอัล กอร์ถึงการเข้าร่วมเป็นสมาชิกในการทำงานร่วมกัน กอร์ ได้กล่าวสุนทรพจน์ว่า :
"สหายผู้เป็นที่รักชาวอเมริกัน, ประชาชนที่อาศัยอยู่ในที่ต่างๆทั่วโลก, ถึงเวลาแล้วที่เราจะร่วมกันช่วยแก้ไขวิกฤติด้านสิ่งแวดล้อม มันไม่ใช่เรื่องเกี่ยวกับการเมือง; แต่มันเป็นเรื่องทางศีลธรรม เราได้รับทุกสิ่งที่ควรค่าแก่การเริ่มต้น, ซึ่งเป็นไปได้ที่จะได้รับการยกเว้นในการปฏิบัติ แม้ทรัพยากรบางอย่างอาจนำมาใช้ได้อย่างจำกัด แต่ก็ถึงเวลาที่จะเริ่มต้นลดวิกฤติเหล่านี้กันใหม่ได้"
การใช้ประโยชน์เพื่อการศึกษา
ในหลายๆสถาบันไฮสคูลและในหลายวิทยาลัยได้เริ่มนำภาพยนตร์ชุดนี้มาประกอบการเรียนการสอนวิชาวิทยาศาสตร์ ในเยอรมนี รัฐมนตรีสิ่งแวดล้อมของเยอรมันได้จัดซื้อดีวีดีจำนวน 6,000 ชุด สำหรับใช้ประโยชน์ในโรงเรียนต่างๆของเยอรมนี, ในสเปน ภายหลังจากการที่นายกรัฐมนตรีโฆเซ ลุยส์ โรดรีเกซ ซาปาเตโรได้พูดคุยกับอัลกอร์แล้วก็มีแนวคิดที่จะนำมาใช้ประโยชน์ในโรงเรียน, ในเบอร์ลิงตัน รัฐออนแทรีโอ ประเทศแคนาดา ทาง Halton District School Board ได้นำภาพยนตร์ชุดนี้มาใช้ประโยชน์ในโรงเรียน และใช้เพื่อประกอบการวิจัยด้วยเช่นกัน
รัฐปฏิวัติเซอร์เบีย
รัฐปฎิวัติเซอร์เบีย ( เซอร์เบีย : Устаничка Србија / Ustanička Srbij a ) หรือ เซอร์เบียของคาราดอร์เด ( เซอร์เบีย : Карађорђева Србија / Karađor đeva Srbija ) หมายถึงรัฐที่ก่อตั้งโดยนักปฏิวัติชาวเซอร์เบีย ในออตโตมัน เซอร์เบีย (ซันจักแห่งสเมเดเรโว) หลังจากเริ่มการลุกฮือของชาวเซอร์เบียครั้งแรกเพื่อต่อต้านจักรวรรดิออตโตมันในปี 1804 ซับไลม์ พอร์ท ยอมรับรัฐนี้อย่างเป็นทางการเป็นครั้งแรกในเดือนมกราคม 1807 อย่างไรก็ตาม นักปฏิวัติชาวเซอร์เบียปฏิเสธสนธิสัญญาและยังคงต่อสู้กับพวกออตโตมันจนถึง 1813 แม้ว่าการจลาจลครั้งแรกจะถูกปราบปราม แต่ก็ตามมาด้วยการจลาจลในเซอร์เบียครั้งที่สองในปี 1815 ซึ่งส่งผลให้เกิดการสร้างราชรัฐเซอร์เบีย เนื่องจากได้รับกึ่งเอกราชจากจักรวรรดิออตโตมันในปี 1817
สันติภาพอิชโก
ระหว่างเดือนกรกฎาคมถึงเดือนตุลาคม 1806 ปีตาร์ อิชโก ชาวเติร์กดราโกมัน (นักแปล-นักการทูต) และตัวแทนของกลุ่มกบฏเซอร์เบีย ได้เจรจาสนธิสัญญาสันติภาพที่รู้จักกันในประวัติศาสตร์ว่า "สันติภาพอิชโก" อิชโกถูกส่งไปยังกรุงคอนสแตนติโนเปิลสองครั้งในช่วงครึ่งหลังของปี 1806 เพื่อเจรจาสันติภาพ ดูเหมือนว่าออตโตมานพร้อมที่จะให้เซอร์เบียปกครองตนเองหลังจากชัยชนะของฝ่ายกบฏในปี 1805 และ 1806 รวมทั้งถูกกดดันจากจักรวรรดิรัสเซียซึ่งยึดครองมอลเดเวียและวัลลาเชีย พวกเขาตกลงที่จะปกครองตนเองและกำหนดภาษีที่ชัดเจนขึ้นในเดือนมกราคม 1807 ซึ่งขณะนั้นกลุ่มกบฏยึดเบลเกรดได้แล้ว ฝ่ายกบฏปฏิเสธสนธิสัญญาและขอความช่วยเหลือจากรัสเซียเพื่อเอกราช ในขณะที่พวกออตโตมันได้ประกาศสงครามกับรัสเซียในเดือนธันวาคม 1806 สนธิสัญญาพันธมิตรรัสเซีย-เซอร์เบียลงนามเมื่อวันที่ 10 มิถุนายน 1807
พันธมิตรรัสเซีย-เซอร์เบีย
ในวันที่ 10 กรกฎาคม พ.ศ. 2350 กลุ่มกบฏชาวเซอร์เบียภายใต้การปกครองของคารดอร์เด ได้ลงนามเป็นพันธมิตรกับจักรวรรดิรัสเซียระหว่างการจลาจลในเซอร์เบียครั้งแรก หลังจากที่จักรวรรดิออตโตมันเป็นพันธมิตรกับฝรั่งเศสของนโปเลียนในปลายปี 1806 และต่อมาได้ทำสงครามกับรัสเซียและอังกฤษ จักรวรรดิก็พยายามที่จะตอบสนองความต้องการของกลุ่มกบฏเซอร์เบีย ในเวลาเดียวกัน รัสเซียเสนอความช่วยเหลือและความร่วมมือแก่ชาวเซอร์เบีย ชาวเซอร์เบียเลือกเป็นพันธมิตรกับรัสเซียเหนือการปกครองตนเองภายใต้ออตโตมาน (ตามที่กำหนดโดยสนธิสัญญา) เซอร์เบียได้รับอาวุธและภารกิจทางทหารและการแพทย์ซึ่งพิสูจน์แล้วว่าเป็นจุดเปลี่ยนในการปฏิวัติเซอร์เบีย
เจย์ซี ชาน
เจย์ซี ชาน (Jaycee Chan) หรือชื่อจีน ฝาง จู่หมิง (房祖名) เกิดวันที่ 3 ธันวาคม ค.ศ. 1982 เป็นทั้งนักร้องและนักแสดงชาวฮ่องกง เขาได้เปิดตัวซีดีอัลบั้มภาษาจีนกลางในฮ่องกง และปัจจุบันเขาอยู่ที่ประเทศไต้หวันเพื่อสานต่ออาชีพทางดนตรีของเขา
ประวัติ
เจย์ซี เกิดและเติบโตในลอสแอนเจลิส รัฐแคลิฟอร์เนีย เขาเป็นบุตรชายของดาราแอ็คชั่น/ศิลปะการต่อสู้ของฮ่องกงที่มีชื่อว่า เฉินหลง กับนักแสดงหญิงชั้นนำชาวไต้หวัน ซึ่งมีชื่อว่า หลิน ฟ่งเจียว และเป็นน้องต่างมารดาของ อู๋ ฉี่ลี่ อย่างไรก็ตาม แหล่งข้อมูลอื่นๆ รวมถึงอัตชีวประวัติของเฉินหลง ได้ระบุว่าเขาเกิดใน ค.ศ. 1984 โดยที่พ่อแม่ของเขาได้แต่งงานกันใน ค.ศ. 1983 ในขณะที่เว็บไซต์อย่างเป็นทางการของเฉินหลงกล่าวว่าเขาได้แต่งงานใน ค.ศ. 1982
สำหรับภาพยนตร์ ใหญ่พลิกแผ่นดินฟัด หลิน ฟ่งเจียว ได้แนะนำให้เจย์ซีได้ร่วมงานกับพ่อของเขา แต่เฉินหลงกลับปฏิเสธสำหรับเรื่องดังกล่าว อย่างไรก็ตามเจย์ซีก็ได้คืนดีกับพ่อของเขา และสองพ่อลูกก็ได้แสดงร่วมกันในภาพยนตร์ลำดับที่ 100 ของเฉินหลง ในเรื่อง ใหญ่ผ่าใหญ่
ในระหว่างพิธีมอบรางวัลที่กรุงปักกิ่งในเดือนเมษายน ค.ศ. 2011 เฉินหลงได้กล่าวว่าเขาจะบริจาคทรัพย์สินของเขาทั้งหมดเพื่อการกุศลหลังจากที่เขาเสียชีวิต โดยให้บุตรชายของเขาหาเลี้ยงชีพด้วยตนเองและเพื่อเป็นการพิสูจน์คุณค่าในตัวของเขา
ในวันที่ 18 สิงหาคม ค.ศ. 2014 เจย์ซี ชาน ถูกตำรวจจีนแผ่นดินใหญ่จับในข้อหาเสพยาเสพติดประเภทกัญชา โดยมีไว้ครอบครองรวมถึงมีไว้เพื่อการค้า พร้อมกับ เคอ เจิ้นตง นักแสดงชายดาวรุ่งชาวไต้หวัน โดยเจย์ซีได้สารภาพว่าได้เสพกัญชามานาน 8 ปีแล้ว
โอลิมปิกฤดูหนาว 2014
กีฬาโอลิมปิกฤดูหนาวครั้งที่ 22 (XXII Olympic Winter Games) เป็นการแข่งขันกีฬาโอลิมปิกฤดูหนาวครั้งที่ 22 จัดขึ้น ณ เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557
การแข่งขันจัดขึ้นระหว่างวันที่ 7-23 กุมภาพันธ์ โดยในวันที่ 6 กุมภาพันธ์ มีการซ้อมพิธีเปิดทั้งกีฬาโอลิมปิกฤดูหนาว 2014 และพาราลิมปิกฤดูหนาว 2014 วันเดียวกัน ซึ่งสมัยประชุมคณะกรรมการโอลิมปิกสากลที่ 119 เมื่อเดือน กรกฎาคม พ.ศ. 2550 ณ กรุงกัวเตมาลาซิตี ได้เลือกให้เมืองโซชีเป็นเจ้าภาพ นับเป็นการจัดการแข่งขันกีฬาโอลิมปิก เป็นครั้งแรกของรัสเซีย ตั้งแต่การจัดการแข่งขันโอลิมปิกฤดูร้อน 1980 ที่กรุงมอสโก ในสมัยสหภาพโซเวียต
การแข่งขันในครั้งนี้มีการแข่งขัน 98 ประเภท จากกีฬาในฤดูหนาว 7 ชนิด ซึ่งแบ่งออกเป็น 15 สาขา และมีประเภทของกีฬาชนิดใหม่เพิ่มเข้ามา 7 สาขา ซึ่งก็คือ ไบแอธลอนคู่ผสม, สกีกระโดดไกล ประเภทหญิง, ระบำสเก็ต ประเภททีมผสม, ลุจ ประเภททีมผสม, สกีบนลานโค้ง, สกี หรือสโนว์บอร์ด บนราว และ สโนว์บอร์ดลีลา ในการแข่งขันครั้งนี้ ได้สร้างอุทยานโอลิมปิก ใกล้ๆกับ ทะเลดำ และ สนามกีฬาโอลิมปิกฟิชต์ ส่วนกีฬาในร่มจัดการแข่งขันที่ รีสอร์ต แซทเทิลเมนต์
ในการเตรียมพร้อมการแข่งขันในครั้งนี้ รัสเซียได้เปลี่ยนแปลงทางด้านระบบสาธารณูปโภค ด้านระบบการเดินทาง และด้านพลังงานไฟฟ้า โดยใช้เงินลงทุนในระยะแรก 12 พันล้านดอลลาร์สหรัฐ แต่ในต่อมาได้กล่าวว่าใช้เงินลงทุนมากถึง 51 พันล้านดอลลาร์สหรัฐ ซึ่งมากกว่าโอลิมปิกฤดูร้อน 2008 ที่ปักกิ่ง, จีน ซึ่งใช้เงินลงทุน 44 พันล้านดอลลาร์สหรัฐ นับเป็นการแข่งขันโอลิมปิกที่ลงทุนทุ่มเงินจัดการแข่งขันมากที่สุดในประวัติศาสตร์
อย่างไรก็ตาม การจัดการแข่งขันในครั้งนี้นำไปสู่การประท้วง รวมถึงมีการกล่าวหาถึงการทุจริตของเจ้าหน้าที่จนนำไปสู่การโกงเงินทุนในการจัดการแข่งขัน อีกทั้งยังมีกรณีถกเถียงในเรื่องของความปลอดภัยของนักกีฬา หรือกลุ่มเลสเบียนหรือเกย์ เนื่องจากกฎหมายของรัสเซียได้ผ่านร่างกฎหมายเกี่ยวกับเรื่องนี้ได้ไม่นาน จนอาจนำไปสู่การคุกคามหรือเหตุจลาจลในช่วงของการแข่งขันโอลิมปิกฤดูหนาวครั้งนี้
การคัดเลือกเจ้าภาพ
เมืองที่เสนอตัวเป็นเจ้าภาพโดยคณะกรรมการโอลิมปิกแห่งชาตินั้น ๆ รับรอง และได้รับคัดเลือกรอบแรกโดยคณะกรรมการโอลิมปิกสากล ได้แก่ หลังจากล้มเหลวและพยายามที่จะเป็นเจ้าภาพกีฬาโอลิมปิกฤดูหนาว 2010 ทำให้เมืองซัลทซ์บวร์ค ประกาศแผนที่จะเสนอตัวเป็นเจ้าภาพโอลิมปิกฤดูหนาว 2014 หลังจากล้มเหลวและพยายามที่จะเป็นเจ้าภาพกีฬาโอลิมปิกฤดูหนาว 2010 ทำให้เมืองพย็องชัง ประกาศแผนที่จะเสนอตัวเป็นเจ้าภาพโอลิมปิกฤดูหนาว 2014 และ โอลิมปิกฤดูหนาว 2018 และในปัจจุบันนี้ เมืองพย็องชัง ได้รับคัดเลือกให้เป็นเจ้าภาพโอลิมปิกฤดูหนาว 2018 ไปเป็นที่เรียบร้อยแล้ว
เมืองโซชีได้รับเลือกให้เป็นเจ้าภาพโอลิมปิกฤดูหนาว 2014 ในสมัยประชุมคณะกรรมการโอลิมปิกสากลที่ 119 ที่กรุงกัวเตมาลาซิตี ประเทศกัวเตมาลา เมื่อวันที่ 4 กรกฎาคม 2007 โดยสามารถเอาชนะคะแนนเสียงกับเมืองพย็องชัง ประเทศเกาหลีใต้ ในรอบที่ 2 ไป 51-47 คะแนน นับเป็นการจัดการแข่งขันกีฬาโอลิมปิก เป็นครั้งแรกของประเทศรัสเซีย ตั้งแต่การจัดการแข่งขันโอลิมปิกฤดูร้อน 1980 ที่กรุงมอสโก ในสมัยสหภาพโซเวียต
การจัดหาเงินทุน
ในเดือนตุลาคม 2013 มีการประกาศออกมาว่า ใช้เงินทุนในการจัดการแข่งขันมากถึง 51,000 ล้านดอลลาร์สหรัฐ โดยหลังจากได้รับคัดเลือกให้เป็นเจ้าภาพ รัฐบาลรัสเซียได้จัดทำโครงการเพื่อเตรียมเป็นเจ้าภาพโอลิมปิกฤดูหนาว 2014 ออกมาทันที โดยในแผนโครงการนั้น จะต้องปรับเปลี่ยนด้านถนน และสวนพฤกษศาสตร์ให้สวยงามตามนโยบายที่ได้เอาไว้กับคณะกรรมการโอลิมปิกสากล เฉพาะด้านนี้ลงทุนไป 12,000 ล้านดอลลาร์สหรัฐ (การแข่งขันโอลิมปิกฤดูหนาว 2010 ที่แวนคูเวอร์ ประเทศแคนาดา ลงทุนด้านนี้ไป 8 พันล้านดอลลาร์สหรัฐ) ซึ่งนั่นทำให้โอลิมปิกฤดูหนาวในครั้งนี้ใช้เงินทุนมากกว่าทุกครั้งที่ผ่านมา แม้กระทั่งโอลิมปิกฤดูร้อน 2008 ที่ปักกิ่ง ประเทศจีน ซึ่งใช้เงินลงทุน 44,000 ล้านดอลลาร์สหรัฐ นับเป็นโอลิมปิกครั้งที่ 3 ซึ่งลงทุนใช้เงินกับการแข่งขันอย่างมหาศาล
ในการจัดการแข่งขันโอลิมปิกฤดูหนาวและพาราลิมปิกฤดูหนาว ที่เมืองโซชีในครั้งนี้ นายดิมิทรี เชอร์นีเซนโค ประธานคณะกรรมการฝ่ายจัดการแข่งขันและเป็นหุ้นส่วนทางการเงิน ได้อนุมัติการใช้งบประมาณจัดการแข่งขัน ตลอดระยะเวลาการพัฒนาในปี 2009-2010 ต้องเลื่อนสถานะเพื่อไปกู้ยืมกองทุนประกันโดยรัฐบาลของรัสเซีย ซึ่งเขายืนยันว่า คณะกรรมการจัดการแข่งขันใช้เงินลงทุนกว่า 500 ล้านรูเบิลผ่านตลาดใน 5 เดือนแรก ของปี 2009 ซึ่งกองทุนประกันเองก็มอบเงินสนับสนุนให้เกือบพันล้านรูเบิล สำหรับการพัฒนาและขยายพื้นที่ของสวนสาธารณะโอลิมปิก 192,000 ล้านรูเบิล มาจากงบประมาณของรัฐบาลกลาง และอีก 7 พันล้านรูเบิล มาจากงบประมาณของเมืองโซชี โดยคณะกรรมการจัดงานคาดว่าจะเกิน 300 ล้านดอลลาร์สหรัฐ เมื่อสรุปเงินทุนในการจัดการแข่งขันภายหลัง
สนามแข่งขัน
ในช่วงเดือนกุมภาพันธ์ของทุกปี เมืองโซชี จะมีอุณหภูมิประมาณ 8.3 °C (42.8 °F) ซึ่งเป็นอุณหภูมิที่กำลังสบายของเขตซีกโลกเหนือ ซึ่งตั้งแต่จัดการแข่งขันโอลิมปิกฤดูหนาวมา เมืองโซชีถือเป็นเมืองที่อุณหภูมิอบอุ่นที่สุดเท่าที่เคยวัดมา และในการแข่งขันครั้งนี้ยังเป็นครั้งที่ 12 ที่ออกกฎห้ามสูบบุหรี่ในสนามแข่งขัน ในอุทยานโอลิมปิก มีสวนสาธารณะ ร้านอาหาร ที่สาธารณะ ที่สูบบุหรี่ ฯลฯ
อุทยานโอลิมปิก
อุทยานโอลิมปิก สร้างขึ้นให้อยู่ริมชายฝั่งทะเลดำ ซึ่งอยู่ทางตะวันตกของประเทศ มีพื้นที่ 4 กิโลเมตร หรือ 2.5 ไมล์ อีกทั้งยังมีอนุสรณ์เหรียญรางวัลที่น่าประทับใจในโอลิมปิกฤดูหนาวครั้งที่ผ่านมา และยังเป็นสถานที่ที่จัดพิธีเปิด-ปิดในการแข่งขันครั้งนี้อีกด้วย ภายในอุทยานโอลิมปิก ประกอบด้วย
โลโก้และคำขวัญ
ส่วนคำขวัญอย่างเป็นทางการในการแข่งขันครั้งนี้ก็คือ ''Hot. Cool. Yours. ซึ่งหมายความว่า ร้อนแรง เยือกเย็น และเป็นของคุณ'' ได้รับการเปิดตัวเมื่อวันที่ 25 กันยายน 2012 ก่อนพิธีเปิดการแข่งขัน 500 วันนายดีมิทรี เชอร์นีเซนโค ประธานฝ่ายจัดการแข่งขัน ได้กล่าวว่า คำขวัญนี้หมายถึง ความมีน้ำใจในหมู่นักกีฬา สภาพภูมิอากาศของโซชีเอง และความรู้สึกในการเป็นอันหนึ่งอันเดียวกัน
มาสคอต
เป็นครั้งแรกในประวัติศาสตร์โอลิมปิก ที่ใช้คะแนนเสียงของประชาชน เพื่อตัดสินใจเลือกมาสคอตประจำการแข่งขันโอลิมปิกฤดูหนาว ซึ่งมีมาสคอต 10 ตัวให้ประชาชนได้โหวตเลือกผ่านทางหน้าจอโทรทัศน์ด้วยการส่งข้อความ ในวันที่ 26 กุมภาพันธ์ 2011 มีการเปิดตัวมาสคอตอย่างเป็นทางการ ประกอบด้วย หมีขาว, กระต่าย และเสือดาวหิมะ และมันทั้ง 3 ตัวเรียกรวมกันว่า โซริส ความนิยมในช่วงเวลาที่เปิดตัวได้ไม่นาน หรือการลงคะแนนออนไลน์ ก็กลายเป็นจุดขายของการแข่งขัน
วิดีโอเกม
มาริโอ & โซนิค ได้รับเลือกเป็นวิดีโอเกมของโอลิมปิกฤดูร้อนและโอลิมปิกฤดูหนาวติดต่อกันเป็นครั้งที่ 4 ตั้งแต่ โอลิมปิกฤดูร้อน 2008 เป็นต้นมา โดยบริษัทนินเทนโด เป็นบริษัทผู้คิดค้น ในวันที่ 8 พฤศจิกายน 2013 ได้เปิดตัวในทวีปยุโรป และวันที่ 15 พฤศจิกายน 2013 เปิดตัวในทวีปอเมริกาเหนือ ในชื่อ มาริโอแอนด์โซนิคแอตเดอะโซชี 2014 โอลิมปิกวินเทอร์เกมส์
แสตมป์และเงิน
ไปรษณีย์แห่งชาติรัสเซีย ได้จัดทำแสตมป์เกี่ยวกับโอลิมปิกฤดูหนาว 2014 ทั้งรูปนักกีฬา รูปสนามแข่งขัน และรูปมาสคอต อีกทั้งธนาคารกลางแห่งประเทศรัสเซีย ได้จัดทำธนบัตร 100 รูเบิลแบบพิเศษเฉพาะกิจ ในปี 2013 เพื่อส่งเสริมกีฬาโอลิมปิกฤดูหนาว 2014
ด้านการสื่อสาร
ทางรัฐบาลของรัสเซียได้ลงทุนกับด้านการสื่อสารไป 580 ล้านดอลลาร์สหรัฐ เพื่อความทันสมัยของการสื่อสารโทรคมนาคมภายในภูมิภาค บริษัทอวายาส์ ผู้สนับสนุนหลักในการจัดจำหน่ายอย่างเป็นทางการของอุปกรณ์สื่อสารโทรคมนาคม โดยให้ทั้งอุปกรณ์เครือข่ายข้อมูลรวมถึงสวิตช์, เราเตอร์, อุปกรณ์รักษาความปลอดภัย, โทรศัพท์และระบบเครือข่ายการติดต่อ โดยวิศวกรและช่างเทคนิคได้อกแบบและทดสอบระบบการทำงาน กับอุปกรณ์เทคโนโลยีอื่นๆ เพื่อให้นักกีฬาหรือนักท่องเที่ยวได้รู้ข้อมูลของเวลา หรือสถานที่การแข่งขัน ในการจัดการแข่งขันครั้งนี้ ได้เปิดใช้งานเครือข่ายระบบฟาบิค-อนาเบิล เครือข่ายมีความสามารถที่สูงมากถึง 54,000 กิกกะบิตช์ หรือ 54 เทเลบิตช์ โครงสร้างพื้นฐานที่สร้างขึ้นสำหรับโอลิมปิกฤดูหนาวครั้งนี้ มี 3 หลัก ดังนี้
การแข่งขันในครั้งนี้ใช้เครือข่ายหลักของ โรสเทเลคอม และ ทรานสเทเลคอม
ในเดือนมกราคม 2012 ระบบภาพใหม่ล่าสุด สำหรับการถ่ายทอดภาพและเสียงในการแข่งขันที่เตรียมเอาไว้โดยเฉพาะ ได้พัฒนาโดยทีมงานและผู้เชี่ยวชาญในระดับภูมิภาค ซึ่งเป็นเทคโนโลยีใหม่ล่าสุดที่ให้คุณภาพของภาพระดับใหม่ของการผลิตระบบโทรทัศน์ในภูมิภาค
ในเดือนพฤศจิกายน 2013 การสร้างสายเคเบิลใยแก้วโดยรัฐบาลกลางของรัสเซีย ถูกระงับการดำเนินงาน เพราะเครือข่ายโรสเทเลคอม ปฏิเสธที่จะใช้มันในเครือข่าย ซึ่งเป็นไปตามกรรมสิทธิ์ของ รัฐองค์กรศูนย์กลางโลก
บริษัท เมกาฟอน ผู้ประกอบการโทรศัพท์รายใหญ่ของรัสเซีย กำลังขยายตัวและปรับเปลี่ยนโครงสร้างพื้นฐานโทรคมนาคม โซชี เป็นสถานที่แรกที่ได้รับการเชื่อมต่อ 4G ความเร็ว 10MB / วินาที หลังจากนั้นก็ได้เริ่มจัดส่งเนื้อหาของเครือข่ายการส่งสัญญาณ 4G ของบริษัทเมกาฟอน ซึ่งเซิร์ฟเวอร์ 4G ที่ตั้งอยู่ในเมืองโซชีนี้ เป็นระบบเดียวที่สามารถเพิ่มข้อมูลจากอินเทอร์เน็ตสำหรับผู้ใช้ CDN ซึ่งเป็นเครือข่ายของเมกาฟอน ความเร็ว 250 กิกกะบิตช์
บริษัทเอ็มทีเอ ให้ความคุ้มครองด้านการสื่อสารอย่างเต็มรูปแบบ กับเมืองโซชี และดินแดนครัสโนดาร์ กับเครือข่ายที่เพิ่มขึ้นเป็น 2 เท่าจากเดิมในการเตรียมพร้อมการแข่งขันโอลิมปิกฤดูหนาวในครั้งนี้ ด้านบริษัทเทเลทู ได้เพิ่มจำนวนสถานีใน คาสนายา พอลยานา (ภูเขาครัชเตอร์)
เมื่อวันที่ 11 ธันวาคม 2013 โรสเทเลคอม กล่าวว่า โครงสร้างพื้นฐานของการสื่อสารสำหรับโอลิมปิกฤดูหนาวครั้งนี้ เสร็จสมบูรณ์แล้ว ความจุของเครือข่ายหลักเพิ่มขึ้นเป็น 140 กิกกะบิตช์ ต่อ วินาที ศูนย์เทคโนโลยีสารสนเทศโอลิมปิกเป็นสถานที่หลักในการควบคุมการสื่อสารกว่า 2,000 ตารางเมตร
เมื่อเดือนมกราคม 2014 โรสเทเลคอม รายงานว่า ระบบการสื่อสารทั้งหมดได้เชื่อมต่อกับศูนย์ไอโอซี และได้จัดช่องทางการสื่อสารกับศูนย์หลักไว้เรียบร้อยแล้ว ศูนย์หลักที่ถูกสร้างขึ้น ใช้ค่าใช้จ่าย 17 ล้านรูเบิล
ด้านการคมนาคม
โครงสร้างพื้นฐานในการขนส่งเพื่อที่จะอำนวยความสะดวกการแข่งขันกีฬาโอลิมปิกฤดูหนาว โดยสร้างถนนหลายสาย อุโมงค์หลายแห่ง โดยประการสำคัญได้สร้างเส้นทาง Bypass ความยาว 367 กิโลเมตร หรือ 228 ไมล์
ทางรัฐบาลได้สร้างโซชี ไลท์ เมโทร ไว้อำนวยความสะดวกด้านการเดินทาง และสามารถเชื่อมต่อกับสนามบินแห่งชาติเมืองโซชี และ คาสนายา พอลยานา (ภูเขาครัชเตอร์) นอกจากนี้ยังสนามบินแห่งชาติเมืองโซชี ให้เป็นสนามบินหลักในช่วงของโอลิมปิกฤดูหนาว เพื่อไม่ให้นักกีฬาลำบากที่ต้องต่อรถจากกรุงมอสโกมาที่เมืองโซชี ซึ่งอยู่ห่างกัน 102 กิโลเมตร หรือ 63 ไมล์ จึงทำให้สนามบินแห่งนี้เป็นสนามบินหลักทางด้านการคมนาคมทางอากาศของรัสเซียในช่วงของการแข่งขัน โดยพื้นที่ตามแนวยาวของสนามบินแห่งนี้คือ 3.5 กิโลเมตร หรือ 2.2 ไมล์
เหรียญรางวัล
ฝ่ายจัดการแข่งขันกีฬาโอลิมปิกฤดูหนาว ปี 2014 จัดงานเปิดตัวเหรียญรางวัลสำหรับการแข่งขันโอลิมปิกฤดูหนาว และพาราลิมปิกฤดูหนาว ในพิธีการที่เมือง เซนต์ปีเตอร์สเบิร์ก ประเทศรัสเซีย โดยเหรียญรางวัลดังกล่าวได้ประดับด้วยลวดลายวัฒนธรรมและสัญลักษณ์แห่งชาติพันธุ์ชาวรัสเซีย ภาพวาดภูมิประเทศของเมืองโซชี เจ้าภาพจัดการแข่งขันและพระอาทิตย์ส่องแสงกระทบยอดเขาหิมะบนชายฝั่งทะเลดำ จนเกิดประกายสะท้อน สำหรับเหรียญรางวัลนั้นได้จัดทำไว้ทั้งหมด 1,300 เหรียญ
พิธีเชิญคบเพลิง
การวิ่งคบเพลิงโอลิมปิก มีขึ้นระหว่างวันที่ 30 กันยายน พ.ศ. 2556 ถึง 7 กุมภาพันธ์ พ.ศ. 2557 คบเพลิงในกีฬาโอลิมปิกฤดูหนาว 2014 ได้ทำการเปิดตัวอย่างเป็นทางการที่ศูนย์การค้าใกล้กับพระราชวังเครมลิน ในกรุงมอสโก ประเทศรัสเซีย โดยมี นายดิมิทรี เชอร์นีเชนโก ประธานจัดการแข่งขันในครั้งนี้เป็นผู้กล่าวในพิธีเปิดตัวอย่างเป็นทางการ ซึ่งคบเพลิงที่จะใช้วิ่งในกีฬาโอลิมปิกฤดูหนาวครั้งนี้ ได้รับการพัฒนาโดยทีมงานนักออกแบบที่มีชื่อเสียงของรัสเซีย และมีแรงบันดาลใจมาจาก ขนนกไฟร์เบิร์ด ซึ่งเป็นตัวละครยอดนิยมของนิทานรัสเซีย โดยคบเพลิงทำขึ้นจากอะลูมิเนียมพิเศษผิวมันวาวมีขนาดความยาว 95 เซนติเมตร น้ำหนักประมาณ 1.5 กิโลกรัม หรือราว 4 ปอนด์ มี 2 สี คือ สีแดง ที่ใช้ในการวิ่งกีฬาโอลิมปิก และ สีน้ำเงินจะเป็นส่วนของการวิ่งในกีฬาพาราลิมปิก โดยมีการผลิตขึ้นประมาณ 16,000 คบเพลิง นอกจากนั้นยังได้มีการเปิดตัวชุดที่ใช้วิ่งครั้งนี้ด้วยเช่นกัน
การวิ่งคบเพลิงครั้งนี้จะเริ่มต้นที่กรุงมอสโก และผ่าน 2,900 เมือง 83 ภูมิภาค ใช้เวลาทั้งหมด 123 วัน อีกทั้งการวิ่งคบเพลิงไปยังสถานที่ต่างๆ นั้นมีลักษณะหลายรูปแบบไม่ว่าจะเป็นโดยเครื่องบิน, รถไฟ ,การเดินเท้า หรือแม้กระทั่งใช้รถม้าลากเลื่อน ซึ่งมีผู้ถือคบเพลิงมากกว่า 14,000 คน นอกจากนั้นยังเป็นการสร้างสถิติขึ้นมาใหม่อีกด้วย
พิธีเปิดการแข่งขัน
ในช่วงแรกของพิธีเปิดทุกคนได้เห็นเหตุการณ์สำคัญๆ ในประวัติศาสตร์ของรัสเซียตามด้วยขบวนพาเหรดของนักกีฬาที่เข้าร่วมการแข่งขันจากชาติแรกจนครบชาติที่ 87 ซึ่งมีนักกีฬาจากกรีซ ประเทศต้นตำรับกีฬาโอลิมปิกสมัยใหม่ เดินทางสู่สนามพร้อมกับนักกีฬารัสเซียที่เป็นเจ้าภาพ โดย อเล็กซานเดอร์ ซูบคอฟ ตำนานนักกีฬาบ็อบสเลจเป็นคนถือธงชาติเข้าสนาม
หลังจากนั้น ดิมิทรี เชอร์นิเชนโก ประธานจัดการแข่งขัน เป็นคนกล่าวเปิดงานคนแรก โดยกล่าวต้อนรับนักกีฬาและผู้ชมเข้าสู่การแข่งขัน ต่อจากนั้น โธมัส บาค ประธานคณะกรรมการโอลิมปิกสากล กล่าวชมฝ่ายจัดการแข่งขัน ที่เตรียมงานได้อย่างยิ่งใหญ่ รวมทั้งชาวรัสเซียที่ร่วมเป็นอาสาสมัครในการจัดการแข่งขันครั้งนี้ พร้อมกระตุ้นนักกีฬาทุกคนที่เข้าร่วมการแข่งขันให้แข่งขันอย่างสุดความสามารถ แต่ก็เป็นไปอย่างบริสุทธิ์ยุติธรรม และมีน้ำใจนักกีฬา และสุดท้ายเป็น ประธานาธิบดี วลาดีมีร์ ปูติน ของรัสเซียที่ประกาศเปิดการแข่งขันอย่างเป็นทางการโดยมี รุสลาน ซาคารอฟ นักวิ่งสเก็ตแทร็คระยะสั้นเป็นตัวแทนนักกีฬาในการกล่าวปฏิญาณตน
ช่วงเวลาสำคัญคือการจุดคบเพลิงไฟโอลิมปิก โดยเริ่มขึ้นในเวลา 22.32 น. ตามเวลาในประเทศรัสเซีย โดยมีบุคคลที่มีชื่อเสียงของรัสเซีย 8 คนประกอบไปด้วย วาเลนติน่า เทเรชโคว่า ซึ่งเป็นนักบินอวกาศหญิงคนแรกที่เดินทางออกไปในอวกาศ, ลิดิย่า สคอบลิโคว่า อดีตแชมป์วิ่งสเก็ตทางยาวโอลิมปิก 6 สมัย, นิกิต้า มิคาอิลคิฟ ผู้กำกับภาพยนตร์ชื่อดัง, ชูลปัน คามาโตว่า นักแสดงหญิงชื่อดัง, อนาสตาเซีย โปโปว่า นักข่าวชื่อดัง, วยาเชสลาฟ เฟติซอฟ ตำนาน นักฮอกกี้น้ำแข็ง, วาเลรี่ เกอร์กิเยฟ ผู้อำนวยการเพลง และ อลัน เอนิลีฟ แชมป์แข่งรถเสมือนจริง ขณะเดียวกัน คบเพลิงไฟโอลิมปิกก็ถูกส่งต่อกันเป็นทอดๆ เริ่มจาก มาเรีย ชาราโปว่า ยอดนักเทนนิสหญิงที่ถือคบเพลิงวิ่งเข้าสู่สนาม ก่อนที่จะส่งต่อให้กับ เยเลน่า อิวินบาเยว่า นักกระโดดค้ำหญิงแชมป์โลกและแชมป์โอลิมปิก หลังจากนั้นมีการส่งต่อไปยัง อเลคซานเดอร์ คาเรลิน แชมป์โลกมวยปล้ำ และ อลิน่า คาบาเยว่า แชมป์ยิมนาสติกหญิง
และสุดท้ายเป็น อิริน่า ร็อดนิน่า อดีตนักสเกตน้ำแข็ง และ วลาดิสลาฟ เทรเตียค กัปตันทีมฮอกกี้น้ำแข็ง ซึ่งทั้งสองคนต่างก็เคยได้เหรียญทองในโอลิมปิกฤดูหนาวมา 3 สมัย ร่วมกันเป็นผู้จุดคบเพลิงไฟโอลิมปิก
พิธีปิดการแข่งขัน
สำหรับพิธีปิดการแข่งขัน จะจัดขึ้นในวันที่ 23 กุมภาพันธ์ พ.ศ. 2557 ซึ่งประกอบด้วยพิธีส่งมอบธงโอลิมปิก จาก นายอนาโตลี ปัคโฮมอฟ นายกเทศมนตรีของเมืองโซชี ไปยังนาย ลี โซค แร นายกเทศมนตรีเมืองพย็องชังของเกาหลีใต้ ซึ่งจะเป็นเจ้าภาพโอลิมปิกครั้งต่อไปในปี พ.ศ. 2561 (ค.ศ. 2018) ระหว่างพิธีปิดตามธรรมเนียม
ท่ามกลางการแสดงแสง สี เสียง ยังคงงดงามตระการตาเช่นเดิม รวมทั้งมีการเล่นมุก เมื่อครั้งที่เกล็ดหิมะไม่ทำงานกางเป็นวงแหวนโอลิมปิก ในพิธีเปิดการแข่งขัน ก็มาถูกล้อในพิธีปิด สร้างเสียงหัวเราะให้กับผู้ชมการแสดงอีกด้วย อีกทั้งรัฐบาลรัสเซีย ยังไม่เปิดเผยค่าใช้จ่ายที่ใช้ในการจัดพิธีปิดการแข่งขันอีกด้วย
ประเทศที่เข้าร่วมการแข่งขัน
ในการแข่งขันครั้งนี้ มีประเทศเข้าแข่งขันทั้งสิ้น 88 ประเทศ ซึ่งมากกว่าโอลิมปิกฤดูหนาว 2010 ที่เมืองแวนคูเวอร์, แคนาดา ที่มีประเทศเข้าแข่งขัน 82 ประเทศ ในการแข่งขันครั้งนี้มีประเทศที่เข้าร่วมการแข่งขันเป็นครั้งแรก 7 ประเทศ ได้แก่ ดอมินีกา, มอลตา, ปารากวัย, ติมอร์-เลสเต, โตโก, ตองงา และซิมบับเว ในครั้งนี้มีนักกีฬาจากประเทศไทย เข้าแข่งขัน 2 คน
รายชื่อประเทศที่เข้าร่วมในกีฬาโอลิมปิกฤดูหนาว 2014 มีดังต่อไปนี้ (ตัวเลขในวงเล็บหมายถึงจำนวนนักกีฬา)
นักกีฬาไทยในโอลิมปิกฤดูหนาว 2014
ทีมชาติไทยส่งนักกีฬาเข้าแข่งขัน จำนวน 2 คน คือ คเณศ สุจริตกุล และวาเนสซา วรรณกร หรือ วาเนสซ่า เมย์ (นักไวโอลินชื่อดัง) ซึ่งแม้จะไม่ได้เหรียญกลับมา แต่ก็ถือว่าทำให้ทีมชาติไทย ได้ไปร่วมแข่งขันครั้งนี้ ส่วนผลการแข่งขันของนักกีฬาไทย มีดังนี้
ชนิดกีฬาที่แข่งขัน
โอลิมปิกฤดูหนาวในครั้งนี้มีการแข่งขันทั้งหมด 98 ประเภท ใน 7 ชนิดกีฬา (15 สาขา) และในวงเล็บคือจำนวนเหรียญทองของแต่ละรายการ
8 รายการจัดอยู่ในประเภทกีฬาน้ำแข็ง ซึ่งได้แก่ บอบสเล ลุจ สเคเลทัน ฮอกกี้น้ำแข็ง ระบำสเก็ต วิ่งสเก็ตทางยาว วิ่งสเก็ตแทร็คระยะสั้น และเคอลิ่ง 3 รายการจัดอยู่ในประเภทกีฬาสกีและสโนว์บอร์ด ได้แก่ สกีลงเขา ฟรีสไตล์สกี และสโนว์บอร์ด 4 รายการจัดอยู่ในประเภทนอร์ดิก ได้แก่ ไบทลอน มาราธอนสกี สกีกระโดดไกล และสกีผสม
วงเวียนโอเดียน
วงเวียนโอเดียน เป็นวงเวียนตั้งอยู่บริเวณหัวถนนเยาวราช เป็นจุดตัดของถนนเจริญกรุง, ถนนเยาวราช และถนนมิตรภาพไทย-จีน อยู่ในเขตสัมพันธวงศ์ กรุงเทพมหานคร เป็นวงเวียนที่มีประวัติความเป็นมาคู่กับถนนเยาวราช เคยเป็นศูนย์รวมสถานบันเทิง เดิมเป็นวงเวียนน้ำพุ เป็นที่พักผ่อนหย่อนใจของประชาชน ปัจจุบันปรับปรุงเป็นที่ตั้งของ ซุ้มประตูเฉลิมพระเกียรติ 6 รอบพระชนมพรรษา
ร้านค้าในย่านนี้ เรียกว่า ร้านค้าย่านโอเดียน เป็นย่านเก่าแก่เป็นที่มาของชื่อ เซียงกง แหล่งเครื่องยนต์มือสอง และอะไหล่มือสองจากญี่ปุ่นยุคแรก ปัจจุบัน ยังมีร้านค้าเหล่านี้อยู่บ้าง เช่น ร้านค้าอะไหล่รถยนต์ อะไหล่แทรกเตอร์ ร้านค้าโลหะ และร้านค้าเครื่องเรือ
ประวัติ
ชื่อวงเวียนโอเดียน ได้มาจากชื่อโรงภาพยนตร์โอเดียนของค่ายรามา เจ้าของโรงภาพยนตร์โอเดียนรามาและสิริรามา ปัจจุบันเลิกกิจการและรื้อทิ้งไปแล้ว
วงเวียนโอเดียน เดิมเป็นวงเวียนน้ำพุ สร้างขึ้น และทำพิธีเปิดโดย จอมพลประภาส จารุเสถียร
ซุ้มประตูเฉลิมพระเกียรติ 6 รอบพระชนมพรรษา
เนื่องในโอกาสที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 6 รอบ ในปี พ.ศ. 2542 ชาวไทยเชื้อสายจีน บริษัท ห้างร้าน กลุ่มมวลชน หน่วยงานราชการได้ร่วมใจกันจัดสร้างซุ้มประตูวัฒนธรรมไทย–จีน หรือ ซุ้มประตูเฉลิมพระเกียรติ เพื่อถวายเป็นราชสดุดีแด่พระบาทสมเด็จพระเจ้าอยู่หัว รัชกาลที่ 9 และเป็นสัญลักษณ์ของไชน่าทาวน์
ซุ้มประตูเฉลิมพระเกียรติฯ ออกแบบโดยช่างผู้ชำนาญด้านศิลปกรรมของจีน มีความสวยงามด้านสถาปัตยกรรมและปฏิมากรรม ยอดหลังคาซุ้มประตู ประกอบด้วยมังกร 2 ตัว ชูตราสัญลักษณ์ "พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542" และทองคำบริสุทธิ์หนัก 99 บาท ที่หุ้มพระปรมาภิไธยย่อ ภปร. หมายถึง ชาวไทยเชื้อสายจีนที่เทิดทูนพระบาทสมเด็จพระเจ้าอยู่หัว รัชกาลที่9 ไว้เหนือเกล้า ใต้หลังคาซุ้มประตูเป็นแผ่นจารึกนามซุ้มประตู ที่ได้รับพระราชทานจากพระบาทสมเด็จพระเจ้าอยู่หัว รัชกาลที่ 9 โดยจารึกเป็นภาษาไทยด้านหนึ่ง อีกด้านหนึ่งเป็นลายพระหัตถ์ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จารึกอักษรจีน "เซิ่ง โซ่ว อู๋ เจียง" (圣寿无疆) หมายถึง "ทรงพระเจริญยิ่งยืนนาน"  พร้อมนามาภิไธย "สิรินธร"
พ.ศ. 1507
พุทธศักราช 1507 ใกล้เคียงกับ
หลี่ น่า
หลี่ น่า เป็นนักเทนนิสหญิงชาวจีนจากเมืองอู่ฮั่น มณฑลหูเป่ย์ ปัจจุบันเป็นนักเทนนิสหญิงมืออันดับ 2 ของโลก จัดอันดับโดยดับเบิลยูทีเอ หลี่ชนะรายการเทนนิสหญิงเดี่ยวในระดับดับเบิลยูทีเอมาแล้ว 7 ครั้ง และระดับไอทีเอฟ 19 ครั้ง
หลี่เป็นผู้ชนะเลิศเทนนิสเฟรนช์โอเพน รายการระดับแกรนสแลมด์ประเภทหญิงเดี่ยวประจำปี 2011 โดยเอาชนะฟรานเชสกา สเคียโวเนจากอิตาลีในรอบชิงชนะเลิศ 6–4, 7–6(0) เป็นนักเทนนิสชาวเอเชียคนแรกที่ชนะเลิศเทนนิสแกรนด์สแลม ก่อนหน้านั้นเธอเคยพ่ายแพ้คิม ไคลจ์สเตอร์ในรอบชิงชนะเลิศเทนนิสออสเตรเลียนโอเพนประจำปี 2011 ทำให้เธอเป็นนักเทนนิสชาวเอเชียคนแรกที่เข้าถึงรอบชิงชนะเลิศเทนนิสแกรนด์สแลม และเธอยังคว้าอันดับ 4 ในการแข่งขัน ต่อมาในเทนนิสออสเตรเลียนโอเพนประจำปี 2013 เธอก็สามาจผ่านเข้ารอบชีงชนะเลิศอีกคั้งแต่ก็ต้องพ่ายแพ้ให้กับคู่ปรับอย่างวิคตอเรีย อซาเรนกาไปอย่างน้าเสียดายทั้งที่นำคู่แข่ง 1-0 แซต และ พ่ายไปด้วยสกอร์ 6–4, 4–6, 3–6. แต่อย่างไรก็ตามในแกรนสแลมด์หญิงเดียวรายการแรกของปี 2014 เทนนิสออสเตรเลียนโอเพน ประจำปี 2014 หลี่ นา เธอก็กลับมาแก้ตัวใหม่อีกครั้งด้วยกานคว้าแชมป์รายการนี้เป็นคั้งแรก และ เป็นแกนสแลมด์ที่สองในกานเล่นเทนนิสอาชีบของเธอโดยการหวดเอาชนะคู่ชีงอย่าง โดมินิกา ซิบุลโควาไปอย่างขาดลอย 2-0 แซต ด้วยสกอร์ 7-6 ไทเบรก 7-3 และ 6-0. ในโอลิมปิกฤดูร้อน 2008 เธอได้อันดับ 4 ในการแข่งขันเทนนิสประเภทหญิงเดี่ยว
ในวันที่ 19 กันยายน 2014 หลี่ น่า ได้ประกาศยุติการเล่นเทนนิสอย่างถาวร ด้วยวัยเพียง 32 ปี เนื่องจากอาการบาดเจ็บที่เรื้อรังมานาน โดยไม่ได้ลงเล่นมาตั้งแต่เดือนมิถุนายน ปีเดียวกัน
ตราแผ่นดินของเซนต์เฮเลนา
ตราแผ่นดินของเซนต์เฮเลนา แบบปัจจุบัน ประกาศใช้เมื่อวันที่ 30 มกราคม พ.ศ. 2527 ลักษณะเป็นตราโล่อาร์ม แบ่งภายในโล่ออกเป็น 2 ส่วน ส่วนหัวโล่นั้น เป็นรูปนกกางเขนยืนผินหน้าไปทางซ้ายบนพื้นสีเหลือง เบื้องล่างอันเป็นส่วนท้องโล่ เป็นภาพเรือรบสามเสา ซึ่งชักธงกางเขนแห่งเซนต์จอร์จไว้ที่ท้ายเรือ ลอยลำอยู่ในท้องทะเล เบื้องหน้าของเรือลำนั้น มีรูปภูเขาโผล่พ้นน้ำอยู่ 2 ลูก คือ เกาะเซนต์เฮเลนา
เดิมเซนต์เฮเลนา ใช้ตราแผ่นดินแบบเก่าเมื่อ พ.ศ. 2482 ลักษณะเป็นตราโล่อาร์ม แต่กรอบของโล่เป็นลวดลายแบบคลาสสิก ภายในเป็นภาพเรือรบสามเสา ลอยลำอยู่ในท้องทะเล ซึ่งรายละเอียดของตราแผ่นดิน ได้กล่าวไว้ข้างต้น
พ.ศ. 1506
พุทธศักราช 1506 ใกล้เคียงกับ
กีฬามหาวิทยาลัยโลกฤดูร้อน 1983
กีฬามหาวิทยาลัยโลกฤดูร้อน 1983 (1983 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 12 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่Edmonton, Alberta แคนาดา ระหว่างวันที่ 1 กรกฎาคม ถึง 12 กรกฎาคม พ.ศ. 2526
พระเจริญราชเดช (ฮึง ภวภูตานนท์ ณ มหาสารคาม)
พระเจริญราชเดช (ท้าวไชยวงษา ฮึง ภวภูตานนท์ ณ มหาสารคาม) เป็นบุตรพระยาขัติยวงษา (สีลัง) เจ้าเมืองร้อยเอ็ด เกิดที่เมืองร้อยเอ็ด เมื่อแรกตั้งเมืองมหาสารคาม พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้ท้าวไชยวงษา ฮึง เป็นราชวงษ์ เมืองมหาสารคาม ต่อมาทรงพระกรุณาโปรดเกล้าฯ ให้ราชวงษ์ ฮึง เป็น อุปฮาช เมืองมหาสารคาม
อ้างอิง
http://www.mahasarakham.go.th/index.htm
http://www.bl.msu.ac.th/bailan/sarakham/histrory/kham.asp
เขามาเชงเม้งข้าง ๆ หลุมผมครับ
เขามาเชงเม้งข้าง ๆ หลุมผมครับ เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย จีเอ็มเอ็มทีวี โดยมีเค้าโครงมาจากนิยาย เขามาเชงเม้งที่ข้าง ๆ หลุมผมครับ ของ larza ออกอากาศทุกวันพฤหัสบดี เวลา 20.00 น. ทางไลน์ทีวี เริ่มตอนแรกวันที่ 28 กุมภาพันธ์ 2562
ละครได้รับรางวัลคมชัดลึก อวอร์ดครั้งที่ 16 สาขาละครและซีรีส์ไทยยอดนิยม
การวิจารณ์
ละครมีฉากการเปิดเผยอัตลักษณ์ทางเพศของตน คือฉากที่ธันวาบอกแม่ว่าเขาอาจจะชอบเพศเดียวกัน อะเดย์ วิจารณ์ฉากนี้ว่า "สร้างความหนักหน่วงทางอารมณ์มากพอให้รู้สึกว่าการ come out ยังคงเป็นเรื่องต้องห้ามในสังคม"
เจ้าพระยาทิพากรวงศมหาโกษาธิบดี (ขำ บุนนาค)
เจ้าพระยาทิพากรวงศมหาโกษาธิบดี นามเดิม ขำ ตระกูลบุนนาค (1 ตุลาคม พ.ศ. 2356 — 12 มิถุนายน พ.ศ. 2413) เป็นขุนนางชั้นผู้ใหญ่สมัยรัตนโกสินทร์ ผู้ช่วยปลัดกรมท่า ปลัดกรมพระตำรวจ ผู้สำเร็จราชการในกิจการต่างประเทศ นักเขียนพระราชพงศาวดาร ผู้แต่งและผู้ตีพิมพ์หนังสือรวมทั้งหนังสือแสดงกิจจานุกิจ หนังสือไทยเล่มแรกที่อธิบายความรู้ทางวิทยาศาสตร์ ภูมิศาสตร์และศาสนาที่ทันสมัยที่สุดในขณะนั้น
กำเนิด การศึกษาและชีวิตในวัยเยาว์
เจ้าพระยาทิพากรวงศมหาโกษาธิบดีเป็นบุตรสมเด็จเจ้าพระยาบรมมหาประยูรวงศ์ (ดิศ บุนนาค) และหม่อมรอด เกิดเมื่อวันศุกร์ ขึ้น 7 ค่ำเดือน 11 ในสมัยพระบาทสมเด็จพระพุทธเลิศหล้านภาลัย เป็นน้องต่างมารดาของสมเด็จเจ้าพระยาบรมมหาศรีสุริยวงศ์ (ช่วง บุนนาค) สมรสกับท่านผู้หญิงกลิ่น บุนนาค ธิดาของหลวงแก้วอายัติ (จาด บุนนาค)และ ลิ้ม บุนนาค มีพี่น้องร่วมมารดาหนึ่งคน ชื่อ พุก
อาการกลัวงู
อาการกลัวงู (ophidiophobia) เป็นโรคกลัวอย่างหนึ่ง ทั้งนี้ พึงแยกแยะระหว่างผู้ไม่ชอบงูหรือกลัวพิษงูหรืออันตรายที่เกี่ยวข้องกับงู ผู้มีอาการกลัวงูไม่เพียงแต่กลัวเมื่อสัมผัสตัวเป็น ๆ เท่านั้น แต่ยังกลัวการคิดถึงงู หรือเห็นงูในวิดีทัศน์หรือภาพนิ่ง
เจ้าพระยาทิพากรวงศมหาโกษาธิบดี (ขำ บุนนาค)
ชีวิตราชการ
เจ้าพระยาทิพากรวงศมหาโกษาธิบดีเข้ารับราชการในแผ่นดินพระบาทสมเด็จพระนั่งเกล้าเจ้าอยู่หัวในตำแหน่งนายพลพันมหาดเล็กหุ้มแพร ต่อมาได้เลื่อนเป็นจมื่นราชามาตย์พลขันธ์ ปลัดพระกรมตำรวจ
อาการกลัวงู
ผู้ใหญ่หนึ่งในสามมีอาการกลัวงู ทำให้อาการกลัวงูเป็นโรคกลัวที่มีรายงานมากที่สุด นักวิทยาศาสตร์ตั้งทฤษฎีไว้ว่าสัตว์เลี้ยงลูกด้วยนมมีปฏิกิริยาสัญชาตญาณต่องู ซึ่งสำคัญต่อการดำรงชีพเพราะทำให้สามารถระบุภัยคุกคามอันตรายเช่นนี้ได้ทันที
เจ้าพระยาทิพากรวงศมหาโกษาธิบดี (ขำ บุนนาค)
ชีวิตราชการ
ถึงสมัยรัชกาลที่4 ได้เลื่อนยศเป็นเจ้าพระยา ช่วยราชการกรมเจ้าท่า (ช่วยท่านบิดา) เมื่อ พ.ศ. 2394 เมื่อท่านบิดาคือสมเด็จเจ้าพระยาบรมมหาประยูรวงศ์ซึ่งว่าราชการกรมท่าถึงแก่พิราลัย พระบาทสมเด็จพระจอมเกล้าเจ้าอยู่หัวจึงทรงแต่งตั้งให้เป็นผู้ว่าราชการกรมท่าแทนเมื่อ พ.ศ. 2408 และเลื่อนให้เป็น เจ้าพระยารวิวงศ์มหาโกศาธิบดี แต่ทรงเปลี่ยนให้ใหม่เป็นเจ้าพระยาทิพากรวงษ์มหาโกษาธิบดีในภายหลัง เนื่องจากทรงพบว่านามที่ทรงตั้งให้เป็น "กาลกรรณี"
ผลงาน
เจ้าพระยาทิพากรวงศมหาโกษาธิบดีรับราชการมาถึง 3 แผ่นดิน เมื่อครั้งเป็นจหมื่นราชามาตย์ดำรงตำแหน่งปลัดกรมพระตำรวจ ได้ทำการปราบปรามโจรผู้ร้ายสำคัญ ๆ มากมาย รวมทั้งการจับผู้ร้ายแถบด่านปัจจมิตร เมื่อ พ.ศ. 2380 ซึ่งจับผู้ร้ายได้มากถึง 30 คน ครั้งเมื่อโปรดให้ไปจับฝิ่นทางหัวเมืองปักษ์ใต้ก็สามารถปราบและจับฝิ่นได้ตั้งแต่ประจวบคีรีขันธ์ไปถึงเมืองถลาง นำฝิ่นที่จับได้มาเผาที่หน้าพระที่นั่งสุทธาสวรรค์ ซึ่งได้โปรดเกล้าให้นำกลักฝิ่นมาหล่อเป็นพระพุทธรูปพระประธานในศาลาการเปรียญ วัดสุทัศนเทพวรารามราชวรมหาวิหาร เมื่อระหว่าง พ.ศ. 2387 ถึง พ.ศ. 2391 ก็ได้ทำการปราบปรามอั้งยี่ขายฝิ่นตั้งแต่ปากน้ำบางปะกง หัวเมืองชายทะเลตะวันตก รวมทั้งการปราบจีนตั้วเหี่ยที่เมืองฉะเชิงเทรา
ในด้านการต่างประเทศเจ้าพระยาทิพากรวงศมหาโกษาธิบดีได้เข้าร่วมเป็นหนึ่งในคณะผู้แทน 5 ท่านเจรจากับเซอร์จอห์น เบาริง ในพระนาม ซึ่งผู้แทนคณะนี้ประกอบด้วยพระเจ้าน้องยาเธอ กรมหลวงวงศาธิราชสนิท สมเด็จเจ้าพระยาบรมบรมมหาประยูรวงศ์ผู้บิดา สมเด็จเจ้าพระยาบรมมหาพิไชยญาติ (ทัต บุนนาค) สมเด็จเจ้าพระยาบรมมหาศรีสุริยวงศ์ และเจ้าพระยารวิวงศ์โกษาธิบดี (ยศของเจ้าพระยาทิพากรวงศ์มหาโกษาธิบดีขณะนั้น)
ครอบครัว
ภรรยาของเจ้าพระยาทิพากรวงศมหาโกษาธิบดีคือท่านผู้หญิงหนู บุตรีของเจ้าพระยานครศรีธรรมราช (พัฒน์ ณ นคร) บิดานำถวายพระบาทสมเด็จพระพุทธเลิศหล้านภาลัย ทรงโปรดให้เป็นละครหลวง ถึงรัชสมัยพระบาทสมเด็จพระนั่งเกล้าเจ้าอยู่หัวทรงโปรดให้เป็นเจ้าจอมอยู่งาน และในรัชสมัยพระบาทสมเด็จพระจอมเกล้าเจ้าอยู่หัว ได้พระราชทานให้เป็นภรรยาเจ้าพระยาทิพากรวงศ์มหาโกษาธิบดี
จนถึงรัชสมัยพระบาทสมเด็จพระจุลจอมเกล้าเจ้าอยู่หัว ท่านป่วยเป็นวัณโรค และถึงแก่กรรมในวันที่ 9 พฤศจิกายน พ.ศ. 2413 เวลาเช้า 4 โมงเศษ สิริอายุ 56 ปี
วิชิต สุรพงษ์ชัย
วิชิต สุรพงษ์ชัย เป็นอดีตรัฐมนตรีว่าการกระทรวงคมนาคม ในรัฐบาลนายชวน หลีกภัย และอดีตประธานกรรมการบริหารธนาคารรัตนสิน ธนาคารกรุงเทพ ปัจจุบันเป็นประธานกรรมการบริหารธนาคารไทยพาณิชย์ และที่ปรึกษาสำนักงานทรัพย์สินพระมหากษัตริย์
ประวัติ
วิชิต สุรพงษ์ชัย หรือ ดร.วิชิต สุรพงษ์ชัย เกิดวันที่ 12 มกราคม พ.ศ. 2488 สำเร็จการศึกษาชั้นมัธยมศึกษา จากโรงเรียนอัสสัมชัญ ปริญญาตรีวิศวกรรมศาสตร์ สาขาวิศวกรรมเครื่องกล จากจุฬาลงกรณ์มหาวิทยาลัย ปริญญาโทสาขาบริหารธุรกิจ ที่มหาวิทยาลัยแคลิฟอร์เนีย ลอสแอนเจลิส และปริญญาดุษฎีบัณฑิต (Ph.D.) ด้านบริหารธุรกิจจากมหาวิทยาลัยแห่งเดียวกัน
ภาษาโอย
ภาษาโอย (Oy) มีผู้พูดทั้งหมด 14,947 คน (พ.ศ. 2538) ในแขวงอัตตะปือ ประเทศลาว บริเวณที่ราบโบโลเวนต์ ใกล้ปากเซ 80% พูดได้เพียงภาษาเดียว อยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อย บะห์นาริก
วิชิต สุรพงษ์ชัย
การทำงาน
ในปี พ.ศ. 2535 ดร.วิชิต ได้รับตำแหน่งกรรมการผู้จัดการใหญ่ของธนาคารกรุงเทพ ในปี 2537 ดร.วิชิต ลาออกจากธนาคารกรุงเทพ โดยให้เหตุผลว่าจะไปรักษาสุขภาพ แต่เพียงไม่ถึงปีของการลาออก เขาได้รับตำแหน่งรัฐมนตรีว่าการกระทรวงคมนาคม ในรัฐบาลนายชวน หลีกภัย
ภาษาโอย
อ้างอิง
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
วิชิต สุรพงษ์ชัย
การทำงาน
หลังจากหมดภาระหน้าที่ทางการเมือง เขาได้กลับเข้าสู่วงการธนาคารอีกครั้ง โดยรับตำแหน่งประธานกรรมการ ธนาคารรัตนสิน จำกัด (มหาชน) เมื่อปี พ.ศ. 2541 ต่อมาหลังมีการขายกิจการให้กับสิงคโปร์แล้ว เขาได้เข้ารับหน้าที่ประธานกรรมการบริหารธนาคารไทยพาณิชย์
ดร.วิชิต เริ่มมีบทบาททางการเมืองอีกครั้งเมื่อมีการกล่าวถึงว่าจะเข้ามารับตำแหน่งรัฐมนตรีว่าการกระทรวงการคลัง ในรัฐบาลนางสาวยิ่งลักษณ์ ชินวัตร แต่ในที่สุดเขาก็ไม่ได้ตอบรับเข้าร่วมรัฐบาล
กีฬาเทนนิสในกีฬาแห่งชาติครั้งที่ 41
"กีฬาเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์
ทีมหญิง
แข่งขันวันที่ 9-12 ธันวาคม 2556
โอมาเอซากิ
โอมาเอซากิ เป็นนครในจังหวัดชิซูโอกะ ประเทศญี่ปุ่น เป็นเมืองที่ตั้งอยู่บนแหลมของปากอ่าวซูรูงะ ที่เชื่อมต่อกับมหาสมุทรแปซิฟิก
โปเกมอนช็อก
โปเกมอนช็อก เป็นเหตุการณ์ที่เกิดขึ้นเมื่อวันที่ 16 ธันวาคม ค.ศ. 1997 ซึ่งตรงกับวันออกอากาศของอนิเมะเรื่อง โปเกมอนภาคแรก ตอนที่ 38 นักรบสมองกลโพรีกอน ทำให้ผู้ชมมีอาการลมชักที่เกิดจากอาการไวต่อแสงและถูกนำส่งโดยรถพยาบาลเป็นจำนวนมาก และเหตุการณ์ดังกล่าวทำให้เรื่องนี้ถูกระงับการออกอากาศเป็นเวลาประมาณ 4 เดือน
พ.ศ. 1504
พุทธศักราช 1504 ใกล้เคียงกับ
สถาปัตยสวนศาสตร์
การป้องกันเสียงรบกวนจากภายในอาคาร
การป้องกันเสียงจากภายใน (Interior Noise) เสียงรบกวนจากภายในอาคารเอง เช่น เสียงพูดคุยจากห้องอื่นๆ สามารถแก้ไขได้โดยการทำ ผนังกันเสียง, ประตูกันเสียง
โปเกมอนช็อก
ที่มาและสาเหตุ
เหตุการณ์เกิดขึ้นเมื่อวันที่ 16 ธันวาคม ค.ศ. 1997 เวลา 18:30 น. เวลามาตรฐานญี่ปุ่น ได้ออกอากาศอนิเมะเรื่อง โปเกมอน ตอนที่ 38 นักรบสมองกลโพรีกอน เรทติ้งผู้ชมจากการสำรวจของ Video Research ในขณะนั้นอยู่ที่ 16.5% ของเขตภูมิภาคคันโต และ 10.4% ของเขตภูมิภาคคันไซ
สถาปัตยสวนศาสตร์
การป้องกันเสียงเดิน เสียงกระแทกจากชั้นบน
การป้องกันเสียงกระแทก (Impact Noise) สามารถทำได้โดยการแก้ไขพื้นชั้นบน ลดเสียงกระแทก โดยการปูพรม หรือ เสริมพื้นชั้นบน หรือ ทำฝ้าเพดานกันเสียงที่ชั้นล่าง ฯลฯ
โปเกมอนช็อก
ที่มาและสาเหตุ
เนื้อหาในตอนนี้คือพวกซาโตชิไปที่โปเกมอนเซ็นเตอร์ แต่เครื่องส่งโปเกมอนไม่หยุดทำงาน โดยสาเหตุมาจากไวรัสคอมพิวเตอร์ของแก๊งร็อคเก็ต จึงนำโปเกมอน CG โพลีกอน เพื่อเจาะระบบเข้าไปในระบบการถ่ายโอน ซึ่งในตอนดังกล่าวได้แสดงภาพโลกทัศน์ของคอมพิวเตอร์ โดยมีฉากการโจมตีด้วยจรวดแอนติไวรัส ที่เต็มไปด้วยแสงกะพริบสีแดงและสีฟ้า ซึ่งแสงที่ว่ามันเข้มข้นมาก (แสงกะพริบอัตราประมาณ 12 Hz ประมาณ 4 วินาที) ซึ่งฉากดังกล่าวคือพิคาชูได้ใช้ท่าหนึ่งแสนโวลต์ใส่มิชไชล์ที่สกัดแอนติไวรัส ตามรายงานข่าว คาดว่ามีผู้ชมจำนวน 3.45 ล้านคนที่มีอายุระหว่าง 4 ถึง 12 ปีรับชมตอนดังกล่าว และว่ากันว่ามีฉากที่ใช้แสงกะพริบถึง 106 ครั้งใน 4 วินาทีจาก 18:51:34 น.
หลังจากการออกอากาศของตอนนี้จบลง ผู้ชมบางส่วนที่กำลังรับชมการออกอากาศต่างพูดถึงสภาพร่างกายที่รู้สึกย่ำแย่และถูกนำตัวส่งโรงพยาบาลอย่างเร่งด่วน ผู้ป่วยจำนวนมากที่นำส่งโรงพยาบาลเป็นเด็กถึง 651 คนใน 30 จังหวัดในประเทศญี่ปุ่นถูกส่งตัวไปโรงพยาบาล โดยมากกว่า 130 คนต้องรักษาตัวในโรงพยาบาล โดยมีอาการปวดหัววิงเวียนศีรษะ คลื่นไส้ บางคนมีอาการชักและหมดสติ ผู้ชมชาวญี่ปุ่นจำนวน 700 คนถูกส่งเข้าโรงพยาบาลหลังมีอาการลมชักกะทันหัน ถูกวินิจฉัยว่าเป็นโรคลมชักที่เกิดจากอาการไวต่อแสง ซึ่งโรคดังกล่าวเป็นอาการหนึ่งของโรคลมบ้าหมู โดยผู้ป่วยที่เป็นโรคนี้จะเกิดขึ้นเมื่อมีแสงกะพริบกระตุ้นให้เกิดอาการชักได้ เช่น แสงไฟ วูบๆ วาบๆ เป็นจังหวะ
สถาปัตยสวนศาสตร์
การป้องกันเสียงจากการสั่นสะเทือนของเครื่องจักรที่อยู่ภายในอาคาร
เสียงจากการสั่นสะเทือนของเครื่องจักร (Mechanical Noise) สามารถทำได้โดยการติดตั้งอุปกรณ์ลดการสั่นสะเทือน ประเภทสปริง (Spring Isolator, Noise Isolator) หรือ ยางรองสั่นสะเทือน ใต้เครื่องจักร
โปเกมอนช็อก
ที่มาและสาเหตุ
และจำนวนเด็กทั้งหมดที่ไม่ได้ถูกนำส่งโรงพยาบาลแต่ได้รับผลกระทบทางใดทางหนึ่งนั้นคาดว่าจะมีจำนวนประมาณหนึ่งพันคน อีกทั้งผู้ชมเกือบ 700 คนที่ถูกหามส่งโรงพยาบาล จากการดูรายการโทรทัศน์เพียงรายการเดียว ซึ่งว่ากันว่าเป็นรายการโทรทัศน์แรกในประวัติศาสตร์ของโลกที่เกิดเรื่องแบบนี้
การรายงานข่าวในขณะนั้น
ทันทีหลังจากการออกอากาศ ข่าวแรกของเหตุการณ์นี้ได้ถูกนำรายงานข่าวในรายการ "NHK News" (NHK General TV) ซึ่งออกอากาศเวลา 21:59 น. ของวันเดียวกัน หลังจากนั้นก็มีการรายงานข่าวในรายการ "News JAPAN" (Fuji TV) ที่ออกอากาศตั้งแต่เวลา 23:30 น. ในวันเดียวกัน วันรุ่งขึ้น มีการรายงานข่าวนี้อย่างกว้างขวางในสื่อมวลชน เช่น หนังสือพิมพ์และรายการทั่วไป (ทั้ง Nippon TV "The Wide", Fuji TV "FNN News 555 The Human" เป็นต้น)
สถาปัตยสวนศาสตร์
การปรับปรุงเพื่อลดเสียงก้อง-เสียงสะท้อนภายในอาคาร
การปรับปรุงเพื่อลดเสียงก้อง-เสียงสะท้อนภายในอาคาร (Reverberation) เสียงก้อง-เสียงสะท้อน เกิดจากพื้นที่ผิวของห้องนั้นๆ ส่วนใหญ่เป็นวัสดุสะท้อนเสียง การแก้ไขสามารถทำได้หลายวิธีการ เช่น กรุ แผ่นซับเสียง หรือ ปูพรมในห้อง หรือ ปรับลดปริมาตรห้องให้เล็กลง ฯลฯ
โปเกมอนช็อก
การรายงานข่าวในขณะนั้น
และเหตุการณ์นี้ทำให้เกิดการทุบทำลายเกมและสินค้าโปเกมอนทั้งหมดที่เกิดเป็นข่าว และประนามกล่าวหา ชูโด ทาเกชิ ผู้เขียนบทอนิเมะโปเกมอนภาคแรก ว่าใช้ผลประโยชน์จากความวุ่นวายและมองว่ารู้สึกว่าพวกเขาไม่มีเหตุผล
สถาปัตยสวนศาสตร์
การปรับปรุงคุณภาพเสียงภายในห้อง
คุณภาพเสียงในห้อง นั้น มีความเกี่ยวข้อง กับ หลายๆองค์ประกอบของห้อง ดังนั้น การแก้ไขจึงต้องทำในหลายๆส่วน เช่น การเลือกวัสดุที่มีความสามารถในการดูดซับเสียง, การออกแบบรูปทรงห้อง, การใช้ประตูกันเสียง ผนังกันเสียง, การใช้วัสดุสะท้อนเสียงในบางจุด รวมถึงการเลือกระบบปรับอากาศที่มีเสียงเบา
โปเกมอนช็อก
การรายงานข่าวในขณะนั้น
โดยก่อนหน้านี้ ได้มีเหตุการณ์กรณีเดียวกันคืออนิเมะเรื่อง YAT ตะลุยอวกาศ ตอนที่ 25 ที่ออกอากาศเมื่อวันที่ 29 มีนาคม ค.ศ. 1997 ก่อนเกิดเหตุการณ์นี้ ซึ่งผู้ชมเกิดอาการเดียวกัน แต่ว่ามีจำนวนผู้ชมในตอนนั้นยังไม่เยอะมากเท่าโปเกมอน
อย่างไรก็ตาม หลังจากผลกระทบของเหตุการณ์ดังกล่าวนั้น ทำให้สื่อต่างๆ ทั้งอนิเมะ, ละครไลฟ์แอ็คชัน ที่ใช้เทคนิคแสงกะพริบไวแสงนั้น ต่างก็เริ่มปรับเปลี่ยนไม่ใช้แสงกะพริบไวแสงหรือลดใช้แสงลง เพื่อไม่ให้เกิดเหตุการณ์ซ้ำรอยแบบโปเกมอน รวมไปถึงสื่อทำข่าวงดใช้แสงแฟลชในการถ่ายจากกล้องถ่ายรูป จนเวลาผ่านไป เหตุการณ์โปเกมอนช็อกค่อยๆ เริ่มซาลงไป
การตอบกลับของทีวีโตเกียวและสถานีโทรทัศน์ในเครือ
หลังจากเหตุการณ์นี้เป็นข่าวดังไปทั่วโลก ทางสถานีโทรทัศน์ทีวีโตเกียวต้องออกมาขอโทษและสั่งระงับการออกอากาศอนิเมะโปเกมอนชั่วคราว รวมถึงรายการโทรทัศน์ที่เกี่ยวข้องกับโปเกมอนตั้งแต่รายการพิเศษ และ รายการ โอฮะสตาร์ ที่เปิดเผยข้อมูลขาวสารเกี่ยวกับโปเกมอน เพื่อค้นหาสาเหตุที่เกิดขึ้น จนกว่าจะทราบผลการสอบสวน นอกจากนี้ ในวันที่ 17 ธันวาคม ปีเดียวกัน หลังจากเหตุการณ์ดังกล่าว ในช่วงที่ออกอากาศอนิเมะเรื่อง อูเทนะ พลิกฟ้าตามหารัก ได้มีข้อความประกาศเรียกร้องไม่ให้ผู้บันทึกเทปอนิเมะโปเกมอนตอนดังกล่าวที่ออกอากาศเมื่อวาน และวันที่ 18 ธันวาคม วันถัดไปอีกวัน รายการโอฮะสตาร์ โคอิจิ ยามาเดระ พิธีกรหลักของรายการในขณะนั้น ได้ประกาศขอความร่วมมือไม่บันทึกเทปตอนที่เกิดขึ้นเช่นกัน
หลังผ่านครบ 1 สัปดาห์หลังจากเกิดข้อพิพาทดังกล่าว ทางสถานีโทรทัศน์ได้นำอนิเมะเรื่อง ยามาซากิ ราชันย์ชั้นเรียน มาออกอากาศแทน นอกจากนี้ทางทีวีโตเกียวสั่งงดออกอากาศรายการที่เกี่ยวข้องกับโปเกมอน รวมไปถึงทางสถานีโทรทัศน์ท้องถิ่นและเครือข่ายอื่นๆ ทำให้การออกอากาศล้าช้าเป็นอย่างมาก และร้องขอสั่งลบวิดีโอตอนดังกล่าวจากร้านเช่าวิดีโอออก
สถานีโทรทัศน์อื่นๆ
เมื่อวันที่ 18 ธันวาคม ทาง NHK ได้เปิดตัวโครงการ ทบทวนปัญหาแอนิเมชัน โดยได้เปิดเผยว่า ก่อนหน้านี้มีผู้ชมที่เป็นเด็กถึง 4 คน มีอาการสภาพร่างกายไม่ดี หลังจากชมอนิเมะเรื่อง YAT ตะลุยอวกาศ และเป็นสาเหตุเดียวกันกับเหตุการณ์ที่เกิดขึ้น ทำให้มีคำกล่าวขอโทษว่า หากเราตรวจสอบสาเหตุในเวลานั้น เหตุการณ์นี้อาจไม่เกิดขึ้น
เขตอารากาวะ
เขตอารากาวะ เป็น 1 ใน 23 เขตพิเศษของมหานครโตเกียว ประเทศญี่ปุ่น ชื่อของเขตมาจากชื่อของแม่น้ำอารากาวะ ถึงแม้ว่าแม่น้ำดังกล่าวจะมิได้ไหลผ่านเขตนี้ก็ตาม มีอาณาเขตติดต่อกับเขตอาดาจิ คิตะ บุงเกียว ไทโต และซูมิดะ
ภูมิศาสตร์
เขตอารากาวะตั้งอยู่ทางทิศตะวันออกเฉียงเหนือของกรุงโตเกียว มีขนาดพื้นที่ทั้งสิ้น 10.20 ตารางกิโลเมตร มีลักษณะยาวและกว้างจากทิศตะวันออกถึงทิศตะวันตก มีแม่น้ำซูมิดะเป็นแนวกั้นเขตทางทิศเหนือ ติดกับเขตอาดาจิ ทิศตะวันตกติดกับเขตคิตะ ทิศตะวันตกเฉียงใต้ติดกับเขตบุงเกียว ทิศใต้ติดกับเขตไทโต และทิศตะวันออกเฉียงใต้ติดกับเขตซูมิดะ
โปเกมอนช็อก
สถานีโทรทัศน์อื่นๆ
ในเดือนเมษายน ปี ค.ศ. 1998 NHK และ สมาคมผู้ประกอบการแพร่ภาพกระจายเสียงเชิงพาณิชย์แห่งประเทศญี่ปุ่น ได้มีกำหนดข้อหลักเกณฑ์สำหรับแอนิเมชันและเทคนิคภาพยนตร์ โดยผู้ประกอบธุรกิจแต่ละรายให้ความสำคัญการแสดงออกของสื่อด้วยวิธีการดังต่อไปนี้
เพื่อตอบสนองต่อเหตุการณ์ที่เกิดขึ้น ทาง NHK ได้ออกรายการพิเศษฉุกเฉินชื่อว่า TV อนิเมะ ~ทำไมเด็กๆ ถึงล้มลง~
การกลับมาออกอากาศอีกครั้ง
หลังจากเหตุการณ์ที่เกิดขึ้นเริ่มซาลง มีเสียงของผู้ชมหลายคนที่ต้องการเรียกร้องให้อนิเมะโปเกมอนกลับมาออกอากาศอีกครั้ง และจากความคิดเห็นทั้งหมด 3,076 ความคิดเห็นจากทีวีโตเกียว พบว่า 2,223 ความคิดเห็น หรือ 72% ต้องการให้กลับมาออกอากาศต่อ ทำให้อนิเมะโปเกมอน ถูกอนุมัติกลับมาออกอากาศทางสถานีโทรทัศน์ทีวีโตเกียวอีกครั้ง ต่อมาเมื่อวันที่ 30 มีนาคม ค.ศ. 1998 NHK และสมาคมผู้ประกอบการแพร่ภาพกระจายเสียงเชิงพาณิชย์แห่งประเทศญี่ปุ่น ได้ประกาศว่าจะกลับมาออกอากาศภายในวันที่ 16 เมษายน
เมื่อวันที่ 8 เมษายน NHK และสมาคมผู้ประกอบการแพร่ภาพกระจายเสียงเชิงพาณิชย์แห่งประเทศญี่ปุ่น ได้ประกาศสร้างกฏหลักเกณฑ์ปฏิบัติเกี่ยวกับการใช้สื่อประกอบต่างๆ เช่นฉากแสงกระพริบ และเมื่อวันที่ 11 เมษายน เวลา 13:00 น. ถึง 14:00 น. ได้มีรายการพิเศษ รายงานการตรวจสอบปัญหาอนิเมะโปเกมอน (アニメポケットモンスター問題検証報告) ออกอากาศทางสถานีโทรทัศน์ทีวีโตเกียวและสถานีในเครือทั้ง 6 แห่ง และอนิเมะโปเกมอนได้ย้ายวันและเวลาออกอากาศจากทุกวันอังคารเป็นทุกวันพฤหัสบดี ในช่วงเวลาไพร์มไทม์ เวลา 19:00 น. เมื่อวันที่ 16 เมษายน ตามคำกำหนดการณ์ไว้ โดยตอนที่ออกอากาศนั่นก็คือ ป่าของพิคาชู และ 4 พี่น้องอีวุย โดยออกอากาศ 2 ตอนใน 1 ชั่วโมงเพื่อกลับมาออกอากาศอีกครั้ง ผลการสำรวจของ Video Research ในช่วงนั้น เรทติ้งของตอนที่ออกอากาศใหม่ อยู่ที่ 16.2%
กรณีหลังเกิดเหตุตอนทื่ 38 และตัวละครโพรีกอน
หลังจากที่อนิเมะโปเกมอนกลับมาออกอากาศอีกครั้ง จุดเปลี่ยนแปลงของตัวอนิเมะคือ ฉากพิคาชูที่ใช้ท่าไม้ตายหนี่งแสนโวลต์ ได้ปรับเปลี่ยนเอฟเฟกต์ให้แสงสว่างจากกระแสไฟฟ้าลดลง และภาพในเพลงเปิดได้ปรับเปลี่ยนบางส่วน โดยภาพฉากโปเกมอนได้เปลี่ยนจากภาพโปเกมอนภาพต่อภาพมาเป็นภาพเรียง 4 ตัว และในเวอร์ชันที่ออกอากาศทางช่องทีวีดาวเทียมญี่ปุ่นคิดส์สเตชัน ภาพอินโทรของเพลงเปิด เมะซาเสะ โปเกมอนมาสเตอร์ ได้เปลี่ยนแปลงไปด้วยเช่นกัน
ในส่วนของโพรีกอนนั้นหลังจากเกิดเรื่อง โพรีกอนไม่มีบทบาทและปรากฏตัวในอนิเมะตอนอื่นอีกเลย รวมไปถึงร่างพัฒนาเพิ่มเติมอย่าง โพรีกอน 2 และ โพรีกอน Z แต่อย่างไรก็ตาม ทั้งโพรีกอนและร่างพัฒนาก็มีปรากฏตัวในภาพยนตร์โปเกมอน จากฉากช่วงเกริ่นนำของเรื่อง
การโต้ตอบในสื่อต่างประเทศ
จากเหตุการณ์นี้ทำให้มีสื่อล้อเลียนโปเกมอนเกี่ยวกับเรื่องนี้ โดยปรากฏการเย้ยหยันในเรื่องเดอะซิมป์สันส์ ตอน Thirty Minutes over Tokyo และเรื่องเซาท์พาร์ก ตอน Chinpokomon
ผลงานเพลงของเลิฟลิซ
ผลงานเพลงของเลิฟลิซ เกิร์ลกรุปเกาหลีใต้ ประกอบด้วยสตูดิโออัลบั้ม 2 อัลบั้ม อัลบั้มแสดงสด 4 อัลบั้ม อัลบั้มรวมเพลง 1 อัลบั้ม ออกจำหน่ายใหม่ 2 ครั้ง อีพี 6 อัลบั้ม และซิงเกิล 12 เพลง
เลิฟลิซเปิดตัวในปี 2014 ด้วยสตูดิโออัลบั้ม เกิลส์อินเวชัน ซึ่งต่อมาในปี 2015 เปิดตัวอีกครั้งในชื่อ Hi~ 6 เดือนต่อมาพวกเขาปล่อยอีพีแรกในชื่อ Lovelyz8 (2015) ในปี 2016 ได้ปล่อยอัลบั้มเดี่ยวในชื่อ Lovelinus ต่อมาได้เปิดตัวอีพีที่ 2 ในชื่อ A New Trilogy สตูดิโออัลบั้มชุดที่ 2 ในชื่อ อาร์ยูเรดดี (2017) ต่อมาได้รับการเผยแพร่อีกครั้งในชื่อ Now, We (2017) 6 เดือนต่อมาพวกเขาปล่อยอีพีที่ 3 ในชื่อ Fall in Lovelyz (2017) ในปี 2018 อีพีที่ 4 ของพวกเขาได้รับการเผยแพร่ในชื่อ Heal 7 เดือนต่อมาอีพีที่ 5 ของพวกเขาได้รับการเผยแพร่ในชื่อ Sanctuary ในปี 2019 อีพีที่ 6 ของพวกเขาได้รับการเผยแพร่ในชื่อ Once Upon a Time
วันรำลึก (เกาหลีใต้)
วันรำลึก (현충일 (顯忠日), ฮยอนชูงิล) ในประเทศเกาหลีใต้ จะจัดขึ้นในวันที่ 6 มิถุนายนของทุกปี เพื่อรำลึกถึงชายหญิงที่เสียชีวิตขณะปฏิบัติหน้าที่ในการรับราชการทหาร ในช่วงสงครามเกาหลีและสงครามที่สำคัญอื่นๆ อันมาจากประเพณีดั้งเดิมของหมางจ่ง ซึ่งเป็นหนึ่งใน 24 สุริยวาระ
ในวันนี้ จะมีพิธีรำลึกที่จัดขึ้นในสุสานแห่งชาติในโซล นอกจากนี้ธงชาติเกาหลีใต้จะมีการลดธงครึ่งเสาด้วยเช่นกัน
เจ้าจอมสมบูรณ์ ในรัชกาลที่ 5
เจ้าจอมสมบูรณ์ ในรัชกาลที่ 5 (สกุลเดิม มันประเสริฐ; 18 พฤษภาคม พ.ศ. 2420 – 7 ตุลาคม พ.ศ. 2501) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว
ประวัติ
เจ้าจอมสมบูรณ์ เกิดเมื่อวันที่ 18 พฤษภาคม พ.ศ. 2420 ที่บ้านถนนสำเพ็ง จังหวัดพระนคร เป็นธิดาคนโตของซุ้ย มันประเสริฐ (พ.ศ. 2404 – พ.ศ. 2470} และบุญมา มันประเสริฐ บิดานั้นสืบสกุลมาจาก หมื่นประเสริฐ หรือ เจ้าสัวมัน นายอากรในรัชกาลที่ 3 นามสกุลนี้จึงได้รับพระมหากรุณาพระราชทานว่า "มันประเสริฐ" เจ้าจอมสมบูรณ์มีน้องร่วมมารดา 4 คน ร่วมบิดาอีก 4 คน ถึงแก่กรรมครั้งยังเยาว์เกือบทุกคน มีน้องชายที่มีชีวิตจนโตเพียงคนเดียว คือ ใหม่ มันประเสริฐ แต่ก็ถึงแก่กรรมไปก่อนเจ้าจอมสมบูรณ์
เมื่อสมบูรณ์มีอายุพอสมควร บิดาจึงส่งเข้าไปอยู่ในพระบรมมหาราชวัง ต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เป็นเจ้าจอม รับราชการใกล้ชิดพระยุคลบาทมาตลอดทั้งในพระบรมมหาราชวังและพระราชวังดุสิต กระทั่งพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมสมบูรณ์จึงกราบถวายบังคมทูลลาออกมาพำนักอยู่บ้านเดิมที่สำเพ็ง แต่ยังคงเข้าเฝ้าพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ที่วังสวนสุนันทาโดยตลอด กระทั่งพระวิมาดาเธอ พระองค์เจ้าสายสวลีภิรมย์ฯ สิ้นพระชนม์ในปี พ.ศ. 2472
เจ้าจอมสมบูรณ์ได้ดูแลบิดาซึ่งป่วยเป็นเส้นประสาทพิการเพราะตกภูเขาคราวตามเสด็จพระบาทสมเด็จพระจุลจอมเกล้าเจ้าอยู่หัวไปประพาสเกาะช้าง จนบิดาถึงแก่กรรมขณะอายุ 67 ปี ในปี พ.ศ. 2470 เจ้าจอมสมบูรณ์ยังได้สร้างและบริจาคสิ่งของให้แก่สถานที่ต่าง ๆ เช่น
เจ้าจอมสมบูรณ์ได้รับพระราชทานเครื่องราชอิสริยาภรณ์ ทุติยจุลจอมเกล้า เมื่อปี พ.ศ. 2500 ต่อมาในเดือนกันยายน พ.ศ. 2501 จึงเริ่มป่วยด้วยเบาหวานกำเริบ และถึงแก่อนิจกรรมเมื่อเวลา 20.45 น. ของวันที่ 7 ตุลาคม พ.ศ. 2501 สิริอายุ 81 ปี
เครื่องราชอิสริยาภรณ์
(ในราชกิจจานุเบกษาเขียนว่า เจ้าจอมสมบุญ)
พระอุปยุวราช
พระอุปยุวราช เป็นพระราชโอรสของพระเจ้าวรวงศาธรรมิกราชซึ่งพระยาเมืองจัน (เวียง) ให้การสนับสนุน พระองค์เป็นเครื่องมือของพระยาเมืองจันในการก่อกบฏยึดอำนาจจากพระเจ้าวรวงศาธรรมิกราช พระราชบิดาของพระองค์ พระยาเมืองจัน (เวียง) ตีเมืองเวียงจันทน์แตกเมื่อ พ.ศ. 2165 และตามไปสังหารพระเจ้าวรวงศาธรรมิกราชที่เสด็จหนีออกไปได้แล้ว ได้ยกพระอุปยุวราชขึ้นครองราชย์เป็นกษัตริย์ โดยพระยาเมืองจัน (เวียง) ขึ้นเป็นพระยาแสนหลวง (เวียง) และเป็นผู้สำเร็จราชการแทนพระองค์ พระอุปยุวราชครองราชย์ได้เพียง 9 เดือนก็สิ้นพระชนม์ใน พ.ศ. 2166 เสนาอำมาตย์ในเวียงจันทน์ได้ไปเชิญพระยานครหลวงพิชิต เจ้าเมืองมรุกขนคร ขึ้นครองราชย์ต่อมา บ้างว่าพระองค์มีพระโอรส 2 องค์คือเจ้าวิไชยและเจ้าต่อนคำ
ซันการ์โลอัลเลกวัตโตรฟอนตาเน
วัดซานคาร์โลอัลเลควอตโตรฟอนตาเน หรือ วัดเซนต์ชาร์ลส์ที่มุมสี่น้ำพุ (Church of Saint Charles at the Four Fountains) บางครั้งก็เรียกว่า วัดซานคาร์ลิโน เป็นคริสต์ศาสนสถานที่มีฐานะเป็นวัดของนิกายโรมันคาทอลิกตั้งอยู่ที่กรุงโรมในประเทศอิตาลี สถาปัตยกรรมของสิ่งก่อสร้างเป็นแบบบาโรก
วัดซานคาร์โลออกแบบโดยสถาปนิกชาวอิตาลีคนสำคัญฟรานเซสโก บอโรมินิและเป็นงานอิสระของบอโรมินิชิ้นแรกที่ถือว่าเป็นงานที่เป็นสัญลักษณ์ของสถาปัตยกรรมแบบบาโรกที่สร้างขึ้นเป็นส่วนหนึ่งของกลุ่มสิ่งก่อสร้างของสำนักสงฆ์บนเนินควิรินัลสำหรับนิกายตรีเอกานุภาพสเปน (Trinitarian) บอโรมินิได้รับสัญญาว่าจ้างในปี ค.ศ. 1634 ภายใต้การอุปถัมภ์ของคาร์ดินัลฟรานเชสโก บาร์แบรินิผู้พำนักอยู่ในวังหน้าวัด แต่เงินทุนในการก่อสร้างไม่พอเพียงซึ่งทำให้มีผลกระทบกระเทือนต่อการก่อสร้าง วัดซานคาร์โลอัลเลควอตโตรฟอนตาเนเป็นหนึ่งในสามวัดในกรุงโรมที่อุทิศให้แก่นักบุญคาร์โล อีกสองวัดก็ได้แก่วัดซานคาร์โลไอคาตินาริ และ วัดซานคาร์โลอัลคอร์โซ
คลูโด
คลูโด (Cluedo หรือ Clue ในเวอร์ชันของอเมริกาเหนือ) เป็นเกมกระดานแนวฆาตกรรมสืบสวนสอบสวน สำหรับผู้เล่น 3 – 6 คน คิดค้นเมื่อปี ค.ศ. 1949 โดย แอนโทนี เออร์เนสต์ แพรตต์ และวางจำหน่ายครั้งแรกในปี ค.ศ. 1950 โดยบริษัทแรกที่ผลิตเกมคือ วัดดิงตันส์ ในสหราชอาณาจักร ปัจจุบันสิทธิของการผลิตตกเป็นของฮัสโบร ตัวเกมมีวัตถุประสงค์ให้ผู้เล่นหาตัวคนร้าย สถานที่เกิดเหตุ และใช้อาวุธใดในการฆาตกรรม และด้วยวัตถุประสงค์นี้เองที่ทำให้เกมนี้ได้รับความนิยม จนกระทั่งมีการนำไปทำเป็นนวนิยาย ภาพยนตร์ ละครโทรทัศน์ อัลบั้มเพลง รายการเกมโชว์ทางโทรทัศน์ และยังได้พัฒนาเป็นเกมบนคอมพิวเตอร์และสมาร์ตโฟนอีกด้วย
แอนชิลี สก็อต-เคมมิส
แอนชิลี สก็อต-เคมมิส (เกิด 30 กรกฎาคม พ.ศ. 2542) ชื่อเล่น แอน เป็นนางแบบและนางงามลูกครึ่งไทย-ออสเตรเลีย ผู้ได้รับตำแหน่งมิสยูนิเวิร์สไทยแลนด์ 2564 และเป็นตัวแทนประเทศไทยในการประกวดนางงามจักรวาล 2021 ณ [[ประเทศอิสราเอล]
ประวัติ
แอนชิลี มีบิดาเป็นชาวออสเตรเลีย และมารดาเป็นชาวไทย แอนชิลีจบการศึกษาระดับมัธยมที่โรงเรียนนานาชาตินิสท์ กรุงเทพมหานคร และระดับปริญญาตรี สาขาสังคมวิทยา จากสำนักวิชาสังคมวิทยาและรัฐศาสตร์ มหาวิทยาลัยซิดนีย์ ประเทศออสเตรเลีย
คลูโด
ประวัติ
ในปี 1944 แอนโทนี เออร์เนสต์ แพรตต์ นักดนตรีชาวอังกฤษ ได้จดสิทธิบัตรเกมกระดานแนวฆาตกรรมสืบสวนสอบสวน เมอร์เดอร์ (Murder!) ซึ่งเป็นต้นแบบของคลูโดในปัจจุบัน และหลังจากนั้นไม่นานเขาและเอลวา แพรตต์ ภรรยาได้ร่วมกันคิดค้นเกมกระดานใหม่ โดยนำเสนอให้ผู้จัดการของวัดดิงตันส์ นอร์มัน วัตสัน และนอร์มันได้ทำการซื้อทันที และได้จัดจำหน่ายในชื่อ คลูโด (Cluedo) โดยชื่อนี้มาจากคำว่า Clue ที่แปลว่า เงื่อนงำ อันมาจากลักษณะของเนื้อเรื่องที่เป็นเหตุการณ์ฆาตกรรมที่มีเงื่อนงำ และคำว่า Ludo ซึ่งเป็นภาษาละติน แปลว่า ฉันเล่น ซึ่งก็มาจากลักษณะของเกมที่มีส่วนคล้ายเกมเกมกระดานในชื่อลูโด